- Vi har haft et samarbejde med det nationale politi i Barcelona. Det første til, at vi har fundet frem til en lejlighed, hvor han opholdt sig, og der blev han anholdt i dag, siger vicepolitiinspektør i Københavns Politi Knud Hvass.

Efter flugten fra psykiatrisk afdeling i Slagelse blev Hemin Dilshad Saleh efterlyst af politiet. (© Sydsjællands- og Lolland Falsters Politi)

Politiet har haft nogle efterretninger og indikationer på, at den 24-årige befandt sig i Spanien.

- Vi vil meget gerne have ham hjem. Han vil blive begæret udleveret til Danmark snarest, siger vicepolitiinspektøren.

Hvis bandemedlemmet lader sig frivillig udlevere til Danmark, så forventer politiet at se ham inden for de næste 14 dage.

Skjulte våben i kage

Den 24-årige hedder Hemin Dilshad Saleh og er leder af grupperingen NNV. Han fik sidste år hjælp til at flygte fra en psykiatrisk afdeling i Slagelse.

Han fik besøg af en person, som skjulte håndvåben i en kageæske under en kage.

Bandelederen havde ikke brev- eller besøgskontrol, og derfor undersøgte personalet ikke kageæsken.

Den besøgende fik lov til at blive lukket ind i besøgsrummet gennem en sluse uden at blive kontrolleret.